OPĆINSKI SUD U ZADRU
ULICA PLEMIĆA BORELLI 9
23000 Zadar

Matični broj: 3142442											       		Šifra djelatnosti:   8423
OIB:				 78866932443								           		Razdjel: 		 		   109
RKP broj: 	 4446											           		Glava: 			 	    10980



O B R A Z L O Ž E N J E 

polugodišnjeg Izvještaja o izvršenju financijskog plana Općinskog suda u 

Zadru za razdoblje od 01.01. do 30.06.2026. 


Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) uz tablicu izvještaja o izvršenju financijskog plana za polugodišnje razdoblje od 01.01. do 30.06.2026. Općinski sud u Zadru izradio je Obrazloženje izvještaja o izvršenju polugodišnjeg financijskog plana.


Sažetak 
računa prihoda i rashoda i računa financiranja

Tekućim planom za 2026. ukupni prihodi planirani su u iznosu od 11.275.450,00 eura, planirani prihodi u potpunosti se odnose na prihode poslovanja dok prihodi od prodaje nefinancijske imovine i primici od financijske imovine i zaduživanja u 2026. nisu planirani.

Iz tablice Sažetak računa prihoda i rashoda i računa financiranja proizlazi da ostvarenje/izvršenje prihoda za prvo polugodište 2026. u odnosu na ostvarenje/izvršenje za prvo polugodište 2025. iznosi 106,33%, dok ostvarenje/izvršenje za prvo polugodište 2026. u odnosu na tekući plan za 2026. iznosi 50,35%.

Ukupni rashodi tekućim planom za 2026. planirani su u iznosu od 11.275.450,00 eura, od čega se na rashode poslovanja odnosi iznos od 11.129.950,00 eura, na rashode za nabavu nefinancijske imovine iznos od 145.500,00 eura, dok izdaci za financijsku imovinu i otplate zajmova  u 2026. nisu planirani.

Iz tablice Sažetak računa prihoda i rashoda i računa financiranja proizlazi da ostvarenje/izvršenje rashoda za prvo polugodište 2026. u odnosu na ostvarenje/izvršenje za prvo polugodište 2025. iznosi 107,25%, dok ostvarenje/izvršenje za prvo polugodište  2026. u odnosu na tekući plan za 2026. iznosi 50,54%.




Prijenos sredstava iz prethodne godine iskazan u sažetku računa financiranja iznosi 72.037,09 eura, umanjen za iznos sredstva koja se prenose u sljedeće razdoblje u iznosu od 50.626,10 eura daje iznos neto financiranja u iznosu od 21.410,99 eura.
Struktura sredstva koja se prenosi u sljedeće razdoblje prema izvorima financiranja sastoji se od: IF 31 u iznosu od 5.637,46 eura, IF 43 u iznosu od 2.448,87 eura i IF 52 u iznosu od 42.539,77 eura.


Račun prihoda i rashoda
Izvještaj o prihodima i rashodima prema ekonomskoj klasifikaciji

Ukupni prihodi sastoje se isključivo od prihoda poslovanja, a u prvom polugodištu 2026. ostvareni su u iznosu od 5.677.671,22 eura, a sastoje se od:
· skupine 63 pomoći iz inozemstva i od subjekata unutar općeg proračuna  u iznosu od 11.141,76 eura (prihodi od općina i gradova na ime sufinanciranja obnova zemljišnih knjiga temeljem tripartitnih ugovora),
· skupine 64 prihoda od imovine u iznosu od 191,41 eura (od kamata od depozita po viđenju),
· skupine 66 prihoda od prodaje proizvoda i robe te pruženih usluga, prihoda od donacija te povrata po protestiranim jamstvima odnosno od pruženih usluga u iznosu od 895,20 eura (od preslika),
· skupine 67 prihoda iz nadležnog proračuna, a koji se sastoje od prihoda za financiranje rashoda poslovanja iz nadležnog proračuna u iznosu od 5.635.966,54 eura i prihoda za financiranje rashoda za nabavu nefinancijske imovine iz nadležnog proračuna u iznosu od 29.476,31 eura.

Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 106,33%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 50,35%.

Ukupni rashodi u prvom polugodištu 2026. izvršeni su u iznosu od 5.699.082,21 eura, a sastoje se od:
· rashoda poslovanja u iznosu od 5.669.605,90 eura (99,48% udio u ukupnim rashodima),
· rashoda za nabavu nefinancijske imovine u iznosu od 29.476,31 eura (0,52% udio u ukupnim rashodima).

Rashodi poslovanja odnose se na:
· skupinu 31 rashodi za zaposlene, a koji su u prvom polugodištu 2026. izvršeni u iznosu od 4.358.791,50 eura, a u strukturi rashoda poslovanja najzastupljeniji su sa 76,88% (u naravi se odnose na rashode za bruto plaće za redovan i prekovremeni rad, ostale rashode za zaposlene i doprinose za obvezno zdravstveno osiguranje). 

Unutar ove skupine rashoda najzastupljenija je podskupina 311 plaće u iznosu od 3.632.858,01 eura, uz napomenu da je Općinski sud u Zadru na dan 30. lipnja 2026. zapošljavao 293 zaposlena.
Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 109,24%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 49,53%.

· skupinu 32 materijalni rashodi koji su u prvom polugodištu 2026. izvršeni u iznosu od 1.305.209,46 eura i čine 23,02% rashoda poslovanja, a sastoje se od sljedećih podskupina: 321 - naknade troškova zaposlenima u iznosu od 131.992,97 eura (službena putovanja, naknade za prijevoz, rad na terenu i odvojeni život koje su najzastupljenije sa iznosom od 126.855,97 eura te stručno usavršavanje zaposlenika), 322 - rashoda za materijal i energiju u iznosu od 55.358,83 eura (uredski materijal i ostali materijalni rashodi koji su najzastupljeniji sa iznosom od 32.760,20 eura, energija te materijal i dijelovi za tekuće i investicijsko održavanje), 323 - rashoda za usluge u iznosu od 1.100.993,91 eura (usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge te ostale usluge), 324 - naknada troškova osobama izvan radnog odnosa i 329 - ostalih nespomenutih rashoda poslovanja. 

Unutar skupine materijalnih rashoda najzastupljeniji su rashodi za usluge telefona, pošte i prijevoza u iznosu od 473.045,50 eura (poštanske usluge) i intelektualne i osobne usluge u iznosu od 554.291,21 eura (usluge sudskih vještaka, tumača, usluge odvjetnika po službenoj dužnosti, usluge odvjetnika-okrivljenik oslobođen krivnje te ostale intelektualne i osobne usluge). 

Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 101,16%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 56,23%.

· skupinu 34 financijski rashodi, koji su u prvom polugodištu 2026. izvršeni u iznosu od 5.604,94 eura, u naravi se odnose na rashode za usluge platnog prometa kod poslovne banke i Fina-e i kamate za financijske leasinge kojima su nabavljeni službeni osobni automobili. Financijski rashodi čine 0,1% rashoda poslovanja. 
Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 254,01%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 64,42%.

Rashodi za nabavu nefinancijske imovine u prvom polugodištu 2026. izvršeni su u iznosu od 29.476,31 eura, a odnose se na:
· skupinu 42 rashodi za nabavu proizvedene dugotrajne imovine; i to: nabava opreme za održavanje i zaštitu u iznosu od 750,00 eura (u naravi se odnosi na nabavu klima uređaja) i otplatu glavnice za 6 osobnih vozila nabavljenih putem financijskog leasinga.

Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 93,79%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 20,26%.


Izvještaj o prihodima i rashodima prema izvorima financiranja

Prema izvorima financiranja struktura ostvarenih ukupnih prihoda u prvom polugodištu 2026. je sljedeća:
· opći prihodi i primici izvor financiranja IF – 11 čine 99,785% ukupnih prihoda, 
· vlastiti prihodi izvor financiranja IF – 31 čine 0,016% ukupnih prihoda,
· prihodi za posebne namjene izvor financiranja IF – 43 čine 0,003% ukupnih prihoda,
· prihodi od pomoći izvor financiranja IF – 52 čine 0,196%.


Ukupni rashodi u prvom polugodištu 2026. izvršeni su prema sljedećoj strukturi: 
· opći prihodi i primici izvor financiranja IF – 11 sa 99,41%, 
· vlastiti prihodi izvor financiranja IF – 31 sa 0,000%,
· prihodi za posebne namjene izvor financiranja IF – 43 čine 0,000% ukupnih prihoda
· pomoći izvor financiranja IF – 52 sa 0,59%.


Izvještaj o rashodima prema funkcijskoj klasifikaciji

Na funkcijskoj klasifikaciji - 3 Javni red i sigurnost/0330 Sudovi u prvom polugodištu 2026. rashodi su izvršeni u iznosu od 5.699.082,21 eura.
Indeks ostvarenje/izvršenje u prvom polugodištu 2026. u odnosu na ostvarenje/izvršenje u prvom polugodištu 2025. iznosi 107,25%, a indeks ostvarenje/izvršenje u prvom polugodištu 2026. u odnosu na tekući plan za 2026. iznosi 50,54%.

Posebni dio planirano/izvršeno

Razdjel - 109 Ministarstvo pravosuđa, uprave i digitalne transformacije, Glava – 80 Općinski sudovi, RKP 4446 OPĆINSKI SUD U ZADRU, rashodi iskazani u Programu – 2803 Vođenje sudskih postupaka i u Aktivnosti 641000 Vođenje sudskih postupaka iz nadležnosti općinskih sudova izvršeni su prema iznosima i izvorima financiranja kako slijedi: 5.665.442,85 eura (IF 11) i 33.639,36 eura (IF 52).


Broj: 17 Su-       /2026

U Zadru, 15. srpnja 2026.										


Predsjednica Općinskog suda u Zadru 

Marija Knez						

